55/2018. (VI.20.) határozat:
/Napirend elfogadásáról/

Jászjákóhalma Község Önkormányzatának Képviselő-testülete a 2018. június 20-i soron kívüli testületi ülésének napirendi pontjait elfogadta.


56/2018. (VI.20.) határozat:
/A Tiszamenti Regionális Vízművek Zrt. Jászjákóhalma 4. számú kút felújításához való hozzájárulásról/

Jászjákóhalma Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdés 21. pontjában meghatározott feladatkörében eljárva, a biztonságos vízellátás érdekében támogatja a Jászjákóhalma település 4. számú kút felújítását azzal, hogy a Tiszamenti Regionális Vízművek Zrt. garantálja, hogy a felújítás következtében a kút homokolása megszűnik, és megfelelő vízkapacitással tud működni.

A Képviselő-testület hozzájárul a Tiszamenti Regionális Vízművek Zrt. általi felújítás kapcsán felmerülő költségnek, a 6.516.600,-Ft+ÁFA, azaz 8.276.082,-Ft, azaz Nyolcmillió-kettőszázhetvenhatezer-nyolcvankét forintnak a Társaság által az Önkormányzat részére fizetendő víziközmű rendszer bérleti díjának a terhére történő kiszámlázásához.

A bérleti díjjal nem fedezett részt – a kötelező feladatellátásra tekintettel – az Önkormányzat saját forrásából biztosítja.

Határidő: soron kívül
Felelős: Terjéki Tünde polgármester



57/2018. (VI.20.) határozat:
/Szenvedélybetegek részére nyújtott alacsonyküszöbű ellátás támogatására irányuló pályázathoz való csatlakozásról és a pénzügyi fedezet biztosításáról/

Jászjákóhalma Község Önkormányzatának Képviselő-testülete részt kíván venni az Emberi Erőforrások Minisztériuma által kiírt pályázatban, amelynek célja a szenvedélybetegek részére nyújtott alacsonyküszöbű ellátás, valamint utcai szociális munka szolgáltatás vonatkozásában jelenleg ellátatlan területek ellátását vállaló szolgáltató befogadása az ellátórendszerbe, valamint működésük fenntartásához évente pénzügyi forrás biztosítása.

A Képviselő-testület a feladatellátás érdekében biztosítja a saját forrás településre eső részét, melynek maximális összege – a csatlakozó települések számától függően – 83,- Ft/lakos.

Határidő: 2018. június 29.
Felelős: polgármester

58/2018. (VI.20.) határozat:
/„Jászjákóhalma képes levelezőlapokon 1900–2018” című kiadvány megjelentetéséről/

Jászjákóhalma Község Önkormányzatának Képviselő-testülete a település kulturális hagyományainak megőrzése érdekében meg kívánja jelentetni a „Jászjákóhalma képes levelezőlapokon 1900–2018” című kiadványt, 1000 példányban.

A kiadvány nyomdai munkálataira elfogadja az ARTANDER Kereskedelmi és Szolgáltató Kft. (5100 Jászberény, Kossuth L. u. 84.) 626,-Ft/db + 5% ÁFA összegű árajánlatát, és biztosítja az 1000 példány kiadásához szükséges 657.300,-Ft, azaz Hatszázötvenhétezer-háromszáz forint összeget.

A kiadvány az Önkormányzat könyvtárában bruttó 1.500,-Ft-os áron vásárolható meg.
 
A Képviselő-testület felhatalmazza a polgármestert a szerződés megkötésére és a felelős kiadói feladatok ellátására.   

Határidő: azonnal
Felelős: Terjéki Tünde polgármester



59/2018. (VI.20.) határozat
/Az Ifjúsági Garancia 5.2.1-14-2015-00001 munkaerő-piaci programban történő foglalkoztatásról és pénzügyi fedezet biztosításáról/ 

Jászjákóhalma Község Önkormányzatának Képviselő-testülete az Ifjúsági Garancia Rendszer keretében megvalósuló Ifjúsági Garancia 5.2.1-14-2015-00001 munkaerő-piaci program keretein belül Jászjákóhalma Község Önkormányzatánál 1 fő regisztrált álláskeresőt napi 8 órában foglalkoztatni kíván.

Az Önkormányzat a munkaerő-piaci programban történő foglalkoztatás pénzügyi hozzájárulását az alábbiak szerint biztosítja:

2018.07.01-2018.11.30-ig tartó időszakra járó munkabért (30% bér+járulék) 323.550,-Ft 
2018.12.01-2019.02.28-ig tartó időszakra járó munkabért (30% bér+járulék) 194.130,-Ft 
2019.03.01-2019.06.30-ig tartó időszakra járó munkabért (100% bér+járulék) 862.792,-Ft támogatási összeggel egészíti ki. 

A Képviselő-testület felhatalmazza a polgármestert, mint a munkáltatói jogkör gyakorlóját a szükséges szerződések aláírására.

Határidő: 2018. július 1.
Felelős: Terjéki Tünde polgármester



60/2018. (VI.20.) határozat:
/A Poldermann Júlia Óvoda óvodavezetői pályázatának kiírásáról/

Jászjákóhalma Község Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény (továbbiakban Kjt.) 20/A.§-a alapján pályázatot hirdet a jászjákóhalmai

Poldermann Júlia Óvoda

óvodavezetői (magasabb vezető) munkakör

betöltésére.

A közalkalmazotti jogviszony időtartama: határozatlan idejű közalkalmazotti jogviszony.

Foglalkoztatás jellege: teljes munkaidő.

A vezetői megbízás időtartama: a vezetői megbízás határozott időre, 2018. szeptember 01. napjától 2023. július 31. napjáig szól.

A munkavégzés helye: Poldermann Júlia Óvoda 5121 Jászjákóhalma, Fő út 54.

A munkakörbe tartozó lényeges feladatok: az intézmény vezetésével kapcsolatos feladatok ellátása; az intézmény szakszerű és jogszerű működésének biztosítása, szakmai munkájának irányítása, koordinálása, ellenőrzése.

Illetmény, juttatások: a köznevelési törvény szerinti illetmény és az illetményalap 40-80%-a közötti intézményvezetői pótlék.

Pályázati feltételek:

1. főiskolai szintű óvodapedagógus végzettség,
1. pedagógus-szakvizsga keretében szerzett intézményvezetői szakképzettség,
1. legalább 5 év óvodapedagógus munkakörben vagy heti 10 foglalkozás megtartására vonatkozó óraadói megbízás ellátása során szerzett szakmai gyakorlat,
1. az intézményben óvodapedagógus munkakörben fennálló, határozatlan idejű, teljes munkaidőre szóló alkalmazás vagy a megbízással egyidejűleg óvodapedagógus munkakörben történő, határozatlan idejű, teljes munkaidőre szóló alkalmazás vállalása,
1. magyar állampolgárság,
1. büntetlen előélet,
1. nem áll foglalkozástól és közügyektől való eltiltás hatálya alatt,
1. nem állnak fenn vele szemben a Kjt. 20.§ (2d) és (2e) bekezdésében foglalt kizáró okok,
1. cselekvőképesség.

A pályázathoz csatolni kell:

1. három hónapnál nem régebbi, a Kjt. 20.§ (4)-(5) bekezdéseiben foglaltaknak megfelelő tartalmú erkölcsi bizonyítványt arról, hogy: büntetlen előéletű, nem áll közügyektől eltiltás hatálya alatt, nem áll foglalkozástól eltiltás hatálya alatt, valamint nem állnak fenn vele szemben a Kjt. 20.§ (2d) és (2e) bekezdésében foglalt kizáró okok,
1. végzettséget igazoló okiratok másolatát,
1. szakmai gyakorlatot igazoló okiratok másolatát,
1. géppel írott részletes szakmai önéletrajzot eddigi munkaköreinek, tevékenységeinek leírásával,
1. az intézmény vezetésére, fejlesztésére vonatkozó programot,
1. nyilatkozatot arról, hogy a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez, továbbításához hozzájárul,
1. nyilatkozatot arról, hogy a pályázó a pályázat elbírálását nyílt vagy zárt ülésen kéri-e.

A pályázat benyújtásának határideje: 2018. július 24.

A pályázati eljárás, a pályázat elbírálásnak módja, rendje:

A pályázókat az intézményi véleményezést követően a Képviselő-testület Kulturális, Oktatási, Sport, Ifjúsági, Szociális és Egészségügyi Bizottság hallgatja meg. A megbízásról a Képviselő-testület dönt. 

A pályázat kiírója fenntartja magának azt a jogot, hogy az eljárás bármely szakaszában a pályázatot eredménytelenné nyilvánítsa.

A pályázat elbírálásának határideje: 2018. augusztus 30.

Az állás betölthető: 2018. szeptember 01. napjától. Magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

A pályázati kiírás közzétételének helye, ideje: www.kozigallas.gov.hu; www.jaszjakohalma.hu; Oktatási és Kulturális Közlöny; az Önkormányzat hirdetőtáblája.

A pályázatokat Jászjákóhalma Község Önkormányzata címére (5121 Jászjákóhalma, Fő út 27.) személyesen vagy postai kézbesítés útján kell benyújtani, zárt borítékban „Pályázat óvodavezetői munkakörre” megjelöléssel.

További felvilágosítás Terjéki Tünde polgármestertől kérhető az 57/538-200 vagy a 20/396-2211 telefonszámon.

Határidő: 2018. augusztus 30.
Felelős: Terjéki Tünde polgármester







61/2018. (VI.20.) határozat:
/A vadgesztenyefák növényvédelmi permetezésére vállalkozási szerződés megkötéséről/ 

Jászjákóhalma Község Önkormányzatának Képviselő-testülete a Jászjákóhalma község közigazgatási területén található vadgesztenyefák aknázómoly elleni növényvédelmi permetezésével és lombtrágyázásával 2018. június 20. napjától 2018. december 31-ig megbízza a SYS’89 Növényvédelmi és Mezőgazdasági Szolgáltató Kkt. (székhelye: 4029 Debrecen, Szappanos u. 19.; adószáma: 24425830-3-09) gazdasági társaságot, bruttó 1.524,-Ft/fa/alkalom, azaz Ezerötszázhuszonnégy forint/fa/alkalom vállalkozási díjért.

A Képviselő-testület felhatalmazza a polgármestert a vállalkozási szerződés aláírására. 

Határidő: azonnal
Felelős: Terjéki Tünde polgármester



62/2018. (VI.20.) határozat:
/Az „Öreg iskola belső felújítása” tárgyú projekt kapcsán a műszaki ellenőri tevékenységről/

Jászjákóhalma Község Önkormányzatának Képviselő-testülete „Öreg iskola felújítása” tárgyban a „Öreg iskola belső felújítása” kivitelezési munkák elvégzésére kiírt közbeszerzési eljárás lezárása eredményeképp nyertes ajánlattevő Gyökös-Elektro Kft. kivitelezővel kötendő vállalkozási szerződéshez elfogadja az IKON Építésziroda Bt. (székhelye: 5130 Jászapáti, Rusvai u. 8.) műszaki ellenőri tevékenységre vonatkozó bruttó 380.000,-Ft, azaz Háromszáznyolcvan-ezer forint összegű ajánlatát és felhatalmazza a Polgármestert a műszaki ellenőri tevékenység tárgyában a megbízással kapcsolatos intézkedések megtételére, és a megbízási szerződés aláírására.

A műszaki ellenőr tevékenységének költségét Jászjákóhalma Község Önkormányzata saját költségvetése terhére biztosítja.

Határidő: azonnal
Felelős: polgármester; jegyző



63/2018. (VI.20.) határozat:
/A Képviselő-testület 2018. évi munkatervének módosításáról/

Jászjákóhalma Község Önkormányzatának Képviselő-testülete a 89/2017. (XII.19.) határozatának mellékletében elfogadott 2018. évi munkatervét az alábbiak szerint módosítja:

A 4. ülés időpontja: 2018. július 5.
Az előterjesztések leadási ideje: 2018. június 25.


A Képviselő-testület munkaterve egyebekben változatlan marad.

A módosításokkal egységes szerkezetbe foglalt 2018. évi munkaterv jelen határozat mellékletét képezi.

Határidő: azonnal
[bookmark: _GoBack]Felelős: polgármester


